Ehdotus Euroopan parlamentin ja neuvoston direktiivi mittayksikköjä koskevan jäsenvaltioiden lainsäädännön lähentämisestä annetun neuvoston direktiivin 80/181/ETY muuttamisesta /* KOM/99/0040 lopull. - COD 99/0014 */



Virallinen lehti nro C 089 , 30/03/1999 s. 0008



Ehdotus Euroopan parlamentin ja neuvoston direktiiviksi mittayksikköjä koskevan jäsenvaltioiden lainsäädännön lähentämisestä annetun neuvoston direktiivin 80/181/ETY muuttamisesta (1999/C 89/02) (ETA:n kannalta merkityksellinen teksti) KOM(1999) 40 lopull. - 99/014(COD) (Komission esittämä 5 päivänä helmikuuta 1999) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, toimivat perustamissopimuksen 189 b artiklassa tarkoitetun menettelyn mukaisesti, 1. kansainvälisellä tasolla yhdeksännentoista yleisen paino- ja mittakonferenssin (Conférence Générale des Poids et Mesures, CGPM) (1991) yhteydessä laajennettiin SI-yksikköjen kerrannaisista ja jaannaisista käytettävien SI-etuliitteiden luetteloa, 2. Kansainvälinen standardointijärjestö (ISO) on tarkistanut kansainvälisessä ISO 21 -standardissa vahvistettuja, määriä ja yksiköitä koskevia periaatteita ja määräyksiä; SI-järjestelmän käyttöä koskevat määräykset annetaan kansainvälisessä ISO 1000 -standardissa, 3. neuvoston direktiivin 80/181/ETY (1), sellaisena kuin se on viimeksi muutettuna direktiivillä 89/617/ETY (2), teksti on saatettava kyseisiä kansainvälisiä sopimuksia ja standardeja vastaavaksi, 4. tietyt kolmannet maat eivät ota markkinoilleen tuotteita, joiden merkinnät on tehty ainoastaan direktiivillä 80/181/ETY perustettuina laillisina yksikköinä; kyseisiin maihin vientiä harjoittaville yrityksille aiheutuu haittaa, jos lisämerkinnät kielletään 31 päivän joulukuuta 1999 jälkeen; lisämerkinnät epävirallisina yksikköinä on näin ollen sallittava tietyksi ajanjaksoksi, ja 5. direktiivin 80/181/ETY soveltamisalaa on tarkasteltava uudelleen ja tarkoituksenmukaisia toimenpiteitä maailmanlaajuisen järjestelmän käytön edistämiseksi on toteutettava; neuvoston direktiivin 71/316/ETY (3) 18 artiklan menettelyä on sovellettava silloin, kun se on tarkoituksenmukaista, OVAT ANTANEET TÄMÄN DIREKTIIVIN: 1 artikla Muutetaan direktiivi 80/181/ETY seuraavasti: 1. Muutetaan 3 artiklan 2 kohta seuraavasti: korvataan ilmaisu "31 päivään joulukuuta 1999" ilmaisulla "31 päivään joulukuuta 2009". 2. Lisätään 6 a artikla seuraavasti: "6 a artikla Tämän direktiivin täytäntöönpanoa ja erityisesti lisämerkintöjä koskevia kysymyksiä tutkitaan edelleen, ja tarvittaessa toteutetaan tarkoituksenmukaisia toimenpiteitä neuvoston direktiivin 71/316/ETY(*) 18 artiklan menettelyn mukaisesti. (*) EYVL L 202, 6.9.1971, s. 1." 3. Muutetaan liite seuraavasti: a) Korvataan I luvussa 1.1.1 kohdan taulukon jälkeinen teksti seuraavasti: "Celsiuslämpötila t määritetään kahden termodynaamisen lämpötilan T ja T0 välisenä erona t = T - T0, missä T0 = 273,15 K. Lämpötilaväli tai lämpötilaero voidaan ilmaista joko kelvineinä tai celsiusasteina. Yksiköt "celsiusaste" ja "kelvin" ovat yhtä suuret." b) Korvataan 1.2.1 kohdan taulukon jälkeen SI-täydennysyksikköjen määritelmät seuraavasti: "Tasokulman yksikkö Radiaani on ympyrän kahden sellaisen säteen välinen kulma, jotka erottavat ympyrän kehästä säteen pituisen kaaren. (Kansainvälinen standardi ISO 31 - 1: 1992) Avaruuskulman yksikkö Steradiaani on kartion avaruuskulma, jos sen kärjen sijaitessa pallon keskipisteessä leikkaa tämän pallon pinnasta sellaisen neliön suuruisen alan, jonka sivu on pallon säteen pituinen. (Kansainvälinen standardi ISO 31 - 1: 1992).". c) Korvataan 1.3 kohdan taulukko seuraavasti: ">TAULUKON PAIKKA> " d) Korvataan 3 kohta seuraavasti: "3. SI-JÄRJESTELMÄSSÄ KÄYTETYT YKSIKÖT, JOIDEN ARVOT SI-YKSIKKÖINÄ SAADAAN KOKEELLISESTI >TAULUKON PAIKKA> " 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan . . . (4) Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Rajoittamatta direktiivin 80/181/ETY soveltamista jäsenvaltioiden on 31 päivän joulukuuta 1999 jälkeen sallittava kyseisen direktiivin 3 artiklassa tarkoitettujen lisäilmaisujen käyttö tai sallittava niiden käyttö edelleen. 4 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. (1) EYVL L 39, 15.2.1980, s. 40. (2) EYVL L 357, 7.12.1989, s. 28. (3) EYVL L 202, 6.9.1971, s. 1. (4) 12 kuukautta tämän direktiivin antamisen jälkeen.